**Sveučilište Josipa Jurja Strossmayera u Osijeku**

**Filozofski fakultet Osijek**

**POZIVA**

sve zainteresirane za upis na Poslijediplomski sveučilišni studij Pedagogija i kultura suvremene škole, iz znanstvenog područja društvenih znanosti, znanstvenog polja pedagogije, da podnesu pretprijavu.

Pretprijave se podnose **od 15. svibnja do 30. rujna 2018**.

**Opći uvjeti i kriteriji upisa**

1. Doktorski studij mogu upisati:

1. Pristupnici koji su završili sveučilišni diplomski studij pedagogije (i srodnih znanosti) i time stekli 300 ECTS-bodova, ili pristupnici koji su diplomirali četverogodišnji sveučilišni dodiplomski studij pedagogije (i srodnih znanosti) po studijskom sustavu prije 2005.;

2. Pristupnici koji su stekli magisterij znanosti iz područja pedagogije i srodnih društvenih i humanističkih znanosti;

3. Pristupnici studenti i apsolventi ranijeg magistarskog znanstvenog studija pedagogije (i srodnih znanosti);

Ukoliko se pojave kandidati izvan navedenih kategorija njihov će status pojedinačno rješavati Povjerenstvo za stjecanje doktorata znanosti.

 **II.** Pristupnici za upis na studij moraju imati završen diplomski studij s prosječnom ocjenom od najmanje 4,0. Pristupnici s nižim prosjekom mogu se upisati iznimno, uz preporuke dvaju sveučilišnih nastavnika i na temelju odluke Povjerenstva za stjecanje doktorata znanosti.

 **III.** Prijemni postupak se sastoji od pismenog i usmenog dijela, na kojem će se ispitati motivacija kandidata za studij i sklonost znanstvenom istraživanju.

 **IV.** Strani državljani upisuju studij pod jednakim uvjetima kao i hrvatski državljani ako su završili odgovarajući studij na inozemnom visokom učilištu i stekli najmanje 300 ECTS bodova na preddiplomskom i diplomskom studiju uz poštivanje kriterija prijenosa ECTS bodova.

**Obavijesti o studiju**

Poslijediplomski sveučilišni studij Pedagogija i kultura suvremene škole traje tri godine odnosno šest semestara, a završetkom studija stječe se 180 ECTS bodova i akademski stupanj doktora znanosti iz znanstvenog područja društvenih znanosti, znanstvenog polja pedagogije.

Školarina po semestru studija: 11.670,00 kuna.

Školarina studija ne uključuje troškove ocjene i obrane doktorskog rada, tiskanje diplome i promociju.

Broj mjesta na studiju: 10

Opis studija dostupan je na službenoj stranici Filozofskoga fakulteta Osijek (http://www.ffos.unios.hr/svi-doktorski-studiji-jezikoslovlje-knjizevnost-i-kulturni-identitet-pedagogija/obavijesti-pss-pedagogija-i-kultura-suvremene-skole), a dodatne obavijesti mogu se dobiti u Uredu za studentska pitanja osobno ili telefonski na broj 031/494-645 te elektroničkom poštom od stručne referentice za poslijediplomske studije Josipe Gogić (jgogic@ffos.hr).

Obrazac za pretprijavu nalazi se u prilogu.

Ispunjeni obrazac dostavlja se osobno Uredu za studentska pitanja Filozofskog fakulteta Sveučilišta Josipa Jurja Strossmayera u Osijeku, Lorenza Jägera 9, 31 000 Osijek, telefaksom na broj 031/212-514 ili elektroničkom poštom na adresu jgogic@ffos.hr s naznakom: Pretprijava za upis na Poslijediplomski sveučilišni studij Pedagogija i kultura suvremene škole.

**Poslijediplomski sveučilišni studij**

**Pedagogija i kultura suvremene škole**

**PRIJAVA ZA UPIS**

|  |  |
| --- | --- |
| Ime i prezime |  |
| OIB |  |
| JMBG |  |
| Adresa |  |
| Telefon / e-pošta |  |
| Završeno obrazovanje |  |
| Podaci o zaposlenju |  |
| Prilozi |  |
| Napomena |  |
| Datum |  |
| Vlastoručni potpis |  |